Ο **Γυμναστικός Αθλητικός Σύλλογος Αετός**, γνωστός και με την εναλλακτική ονομασία **Αετός Αθηνών**, είναι ελληνικό αθλητικό σωματείο με έδρα των δραστηριοτήτων του την περιοχή του Αγίου Παντελεήμονα στην Αθήνα, στο Νομό Αττικής. Αγωνίζεται με χρώματα το κόκκινο, το λευκό και το μαύρο. Διατηρεί τμήματα καλαθοσφαίρισης όλων των ηλικιακών ομάδων.

Τμήμα καλαθοσφαίρισης ανδρών
----------------------------

### Ιστορική αναδρομή

Ο σύλλογος του Αγίου Παντελεήμονα αναδείχθηκε νταμπλούχος της Ε.Σ.Κ.Α. κατά την αγωνιστική περίοδο 2010-11, κερδίζοντας παράλληλα το δικαίωμα συμμετοχής στις εθνικές κατηγορίες. Στον τελικό του Κυπέλλου της Ένωσης αντιμετώπισε νικηφόρα την ομάδα της Αγίας Παρασκευής με το σκορ να οριστικοποιείται στο 85-84.

Κατά την αγωνιστική περίοδο 2011-12 ο Αετός διαγωνίστηκε στο Πρωτάθλημα της Γ' Εθνικής Κατηγορίας, καταλαμβάνοντας την 4η θέση στην τελική βαθμολογία του 2ου Ομίλου Νότου. Όντας η τρίτη επιλαχούσα ομάδα που είχε δικαίωμα ανόδου σε περίπτωση ύπαρξης κενής θέσης, έλαβε τη σχετική άδεια από την Ε.Ο.Κ. όταν η ΑΕΚ Άργους αποχώρησε από τη Β' Εθνική.

Αγωνιζόμενος πλέον στον Όμιλο Νότου της Β' Εθνικής Κατηγορίας - για πρώτη φορά στην ιστορία του - ο Αετός ολοκλήρωσε τις αγωνιστικές του υποχρεώσεις για την περίοδο 2012-13 στην 3η θέση της βαθμολογίας. Σε αγώνα μπαράζ που διεξήχθη προκειμένου να αποδοθεί προτεραιότητα ανόδου στην Α2 Εθνική σε περίπτωση που προκύψει κενή θέση, ο Αετός ηττήθηκε με σκορ 81-78 από το Αιγάλεω.

### Τρέχουσα αγωνιστική περίοδος

Κατά την τρέχουσα αγωνιστική περίοδο, 2013-14, ο Γ.Α.Σ. Αετός διαγωνίστηκε στο Πρωτάθλημα της Β' Εθνικής Κατηγορίας Ανδρών που διοργανώνει η Ελληνική Ομοσπονδία Καλαθοσφαίρισης και συγκεκριμένα στον Όμιλο Νότου. Το Μάιο, έχοντας συγκεντρώσει 22 νίκες και 4 ήττες και ισοβαθμώντας με τον Εθνικό Πειραιώς, αναδείχθηκε Πρωταθλητής. Παράλληλα απέκτησε το δικαιώμα ανόδου στην Α2 Εθνική το επόμενο φθινόπωρο.

Η χρονιά υπήρξε ιδιαίτερα επιτυχημένη για το σύλλογο του Αγίου Παντελεήμονα, καθώς την ίδια χρονιά κατέκτησε και το Κύπελλο Ανδρών που διοργανώνει η Ένωση Σωματείων Καλαθοσφαίρισης Αττικής. Ο δε καλαθοσφαιριστής του συλλόγου Δημήτρης Κατιάκος αναδείχθηκε τρίτος σκόρερ του Πρωταθλήματος του Ομίλου Νότου σημειώνοντας 397 πόντους.

Έδρα του συλλόγου είναι το Κλειστό Γυμναστήριο Στρέφη στα Εξάρχεια. Πρόεδρος του διοικητικού συμβουλίου είναι ο Κωνσταντίνος Παπαχριστόπουλος. Καθήκοντα πρώτου προπονητή διατηρεί ο Κώστας Παπαμάρκος. Το ρόστερ του Αετού για την περίοδο 2013-14 συνέθεσαν οι παρακάτω αθλητές:

  


| Αριθμός | Ονοματεπώνυμο | Έτος γενν. | Θέση | Ύψος | Εθνικότητα |
| --- | --- | --- | --- | --- | --- |
|    **Καλαθοσφαιριστές** |
|  | Βασίλης Εμμανουηλίδης | 1977 |  | 1,85 | Έλληνας |
|  | Δημήτρης Κατιάκος | 1987 |  | 2,05 | Έλληνας |
|  | Νίκος Κόκκαλης | 1985 |  | 1,98 | Έλληνας |
|  | Χρίστος Λοϊζίδης | 1992 |  | 2,04 | Έλληνας |
|  | Γιάννης Μητσάκης | 1981 |  | 1,84 | Έλληνας |
|  | Βασίλης Μιχόπουλος | 1983 |  | 1,95 | Έλληνας |
|  | Βαγγέλης Μόρφης | 1985 |  | 1,95 | Έλληνας |
|  | Παναγιώτης Μπάζιος | 1997 |  |  | Έλληνας |
|  | Δημήτρης Μπένος | 1985 |  | 2,04 | Έλληνας |
|  | Γιάννης Οικονομάκης | 1991 |  | 1,92 | Έλληνας |
|  | Μηνάς Πασπαλάς | 1996 |  | 1,94 | Έλληνας |
|  | Δήμος Φωτίου | 1982 |  | 1,97 | Έλληνας |
|    **Προπονητής** |
|  | Κώστας Παπαμάρκος |  | Coach |  | Έλληνας |
| *Δεδομένα: Μάιος 2014* |

Παραπομπές
----------

|  |  |
| --- | --- |
| εικονίδιο Καλαθοσφαίριση | Πύλη Καλαθοσφαίριση |

1. ↑  «Ένωση Σωματείων Καλαθοσφαίρισης Αττικής» Αρχειοθετήθηκε 2014-07-29 στο Wayback Machine. πληροφορίες στον επίσημο ιστότοπο της Ε.Ο.Κ.
2. ↑  «ΑΕΤΟΣ ΓΑΣ: Νταμπλούχος 2010-2011!» Αρχειοθετήθηκε 2012-12-31 στο Wayback Machine. άρθρο στον ιστότοπο CobraSports.gr.
3. ↑  «ΕΣΚΑ Nταμπλ ο ΓΑΣ Αετός» Αρχειοθετήθηκε 2016-03-05 στο Wayback Machine. άρθρο στον ιστότοπο GrBasket.gr.
4. 1 2 3 4  «Βαθμολογίες Πρωταθλημάτων» Αρχειοθετήθηκε 2014-01-12 στο Wayback Machine. πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
5. ↑  «Αετός ΓΑΣ αντί ΑΕΚ Άργους», άρθρο στον ιστότοπο aek365.com, 13 Σεπτεμβρίου 2012.
6. ↑  «Πρεμιέρα με την... ιστορία ο Αετός!» Αρχειοθετήθηκε 2012-10-15 στο Wayback Machine. άρθρο στον ιστότοπο SuperBasket.gr, 12 Οκτωβρίου 2012.
7. ↑  «Αιγάλεω: Νίκησε στο μπαράζ τον Αετό» Αρχειοθετήθηκε 2013-07-02 στο Wayback Machine. άρθρο στον ιστότοπο OnSports.gr, 27 Απριλίου 2013.
8. ↑  «Πρωταθλητές Β' Εθνικής Κατηγορίας Ανδρών» Αρχειοθετήθηκε 2014-07-20 στο Wayback Machine. πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
9. ↑  «Β’ Εθνική (Νότος) – 26η αγωνιστική… Ετσι πετάει ο Αετός!», άρθρο στον ιστότοπο InfoBasket.gr, 4 Μαΐου 2014.
10. ↑  «Κύπελλο Ανδρών: Κυπελλούχος ο Αετός», άρθρο στον επίσημο ιστότοπο της Ένωσης Σωματείων Καλαθοσφαίρισης Αττικής, 10 Απριλίου 2014.
11. ↑  «Κυπελλούχος ΕΣΚΑ ο Αετός» Αρχειοθετήθηκε 2014-04-11 στο Wayback Machine. άρθρο στον ιστότοπο SuperBasket.gr, 9 Απριλίου 2014.
12. ↑  «Οι σκόρερς της Β" Εθνικής (τελική λίστα)», άρθρο στον ιστότοπο InfoBasket.gr, 7 Μαΐου 2014.
13. ↑  «Ο Αετός… Αγίου Παντελεήμονα», άρθρο στον ιστότοπο BasketBlog.gr, 6 Δεκεμβρίου 2012.
14. ↑  «Εμμανουηλίδης: «Εξαιρετικό το κλίμα στον Αετό»»[*νεκρός σύνδεσμος*], άρθρο στον ιστότοπο SuperBasket.gr, 31 Αυγούστου 2013.